system
Răspunde în limba română, în stilul Wikipedia, cat mai corect gramatical.
user
Ce detalii interesante poți oferi despre Pădurea spînzuraților (film)?
assistant
Pădurea spînzuraților este o ecranizare din 1965 a romanului omonim al scriitorului român Liviu Rebreanu. Regizat de Liviu Ciulei, a fost primul film românesc care a obținut o largă recunoaștere internațională.

În anul 1966 a câștigat categoria „Première Oeuvre” a Festivalului de Film de la Cannes.

Rezumat

Distribuție 

 Victor Rebengiuc — lt. Apostol Bologa, student român
 Liviu Ciulei — căpitanul Ottokar Klapka, avocat ceh
 Ștefan Ciobotărașu — soldatul Petre, ordonanța lui Bologa
 György Kovács — generalul conte Von Karg, comandantul Brigăzii de Honvezi Pedeștri
 Anna Széles — Ilona, fiica groparului Vidor
 Gina Patrichi — Roza Jánosi, soția unui colonel și amanta lui Varga
 András Csiky — lt. Sándor Varga, ofițer de husari maghiar (menționat Andrei Csiki)
 Emmerich Schäffer — soldatul Johann Maria Müller, anticar vienez (menționat Emeric Schäffer)
 Costache Antoniu — preotul militar german
 Emil Botta — cpt. Cervenco, intelectual rutean
 László Kiss — Vidor, gropar maghiar
 Nicolae Tomazoglu — medicul militar polonez
 Constantin Brezeanu — maior, procurorul militar al brigăzii
 Ion Caramitru — soldatul Petre Petre, fiul ordonanței
 George Aurelian — Domșa, tatăl Martei
 Mihai Mereuță — caporal
 Gheorghe Cozorici — locotenentul român, căzut prizonier
 Angela Moldovan — doamna Sofica Domșa, mama Martei
 Mariana Mihuț — Marta Domșa, logodnica lui Bologa
 Toma Caragiu — căpitan, aghiotantul regimentului
 Nae Roman — un colonel
 Valeriu Arnăutu — slt. Jan Svoboda, dezertorul ceh executat prin spânzurare
 Ferenc Bencze — plutonierul care-l păzește pe Bologa (menționat Francisc Bencze)
 Jean Reder — un ofițer
 Alexandra Polizu — Rodovica, servitoarea fam. Domșa
 Radu Dunăreanu — un subofițer
 Nicolae Luchian Botez — un ofițer (menționat Luchian Botez)
 Constantin Lipovan — un soldat
 Valeriu Lefescu — telegrafistul
 Tedi Dimitriu — un militar

Producție 
Producția a fost realizată în anul 1964 de Studioul Cinematografic „București”, studiou care funcționa deja în noul Centru de Producție Cinematografic construit la Buftea. A fost realizat de cunoscutul regizor Liviu Ciulei, acesta alegând în rolul principal, a locotenentului Apostol Bologa, pe tânarul (pe atunci) actor Victor Rebengiuc, rol care l-a consacrat pe acesta în lumea cinematografului. În film mai joacă, de asemenea, însuși regizorul (în rolul lui Klapka) și actrița Ana Széles (în rolul Ilonei). Este o producție alb-negru.

Castelul Bánffy de la Bonțida a fost utilizat ca decor pentru filmări. Scenografii au incendiat una dintre clădiri pentru realizarea unei scene, iar distrugerile provocate au fost masive.

Primire 
Filmul a fost vizionat de 5.448.010 spectatori în cinematografele din România, după cum atestă o situație a numărului de spectatori înregistrat de filmele românești de la data premierei și până la data de 31 decembrie 2014 alcătuită de Centrul Național al Cinematografiei.

Pădurea spânzuraților a fost foarte bine primit de critică. Autoritățile comuniste ale timpului au fost mulțumite că cinematografia noastră a reușit să producă filme în conformitate cu preceptele noii revoluții culturale. Dar, mai presus de toate, filmul scotea în evidență capacitatea lui Ciulei de a gândi și în termeni cinematografici, de a produce valori deosebite care puteau să facă față exigențelor circuitului internațional.

Pădurea spânzuraților a reprezentat apogeul experienței regizorale filmice a lui Liviu Ciulei, după ce acesta mai realizase și alte filme ca regizor principal, așa cum au fost, Erupția și Valurile Dunării, respectiv în calitate de regizor secund al lui Victor Iliu în filmul Moara cu noroc. Experiența sa de arhitect, actor și scenograf au cântărit desigur decisiv la rezultatul final.

Prin acest film, Liviu Ciulei se definește a fi un regizor care crede în puterea imaginii. Alegerea decorurilor este semnificativă ca expresivitate, integrându-se firesc în structurile naturale care definesc locuri unde are loc acțiunea, punctând-o. Nimic nu apare întâmplător în decorul acțiunii filmului: stivele de coșciuge, grămezile de scaune, vrafurile de bocanci, nenumăratele obiecte din camera logodnicei, lucrurile aruncate anapoda din castel sau ciudata boală a pădurii, arăturile uscate, lumina lividă a întinderilor. Toate aceste contribuie din plin la definirea acțiunii ca una sumbră, bolnăvicioasă, tensionată și lipsită de orice speranță, cea care era de fapt a războiului și care i-a cuprins și pe participanții.

Acestea sunt cauzele pentru care filmul apare în cinematografia românească postbelică ca un fenomen deosebit, marcând o deschidere spre nou, spre adevărata creație artistică, care se ridică dincolo de orice concept politic. Filmul depășește total acea optică teatrală a punerii în scenă a acțiunii unui film aidoma unei piese de teatru, care este inerentă oricărei cinematografii la începuturi. De fapt, asta a fost realitatea anilor 1960, cinematografia românească din acei ani era, într-un fel, la începuturi, scenariștii, regizorii și actorii fiind în general oameni tineri, dar plini de entuziasm. Datorită personalității remarcabile a lui Liviu Ciulei, filmul românesc a făcut un "salt cuatic" de anvergură, concurând nu numai romanul remarcabil a lui Liviu Rebreanu, dar și stabilind un alt set de valori la care filmul românesc era perfect capabil de a ajunge.

Prin Pădurea spânzuraților, filmul artistic românesc se face cunoscut în lume. În anul 1965, participând la la Festivalul Internațional al Filmului de la Cannes, Franța, regizorul Liviu Ciulei a fost recompensat cu Premiul pentru regie.

Remarci din presa de specialitate a vremii 

" ... perfect capabil să susțină confruntarea internațională" (Ecaterina Oproiu - Revista Cinema, nr.4 din 1965)

" ... fascinant și aproape fără cusur pe planul formelor, al eleganței și a rafinamentului distilat în imagini pe pânză" (Florian Potra - 1968)

Note

Bibliografie 
 Reviste de cinema

Legături externe 
 
 Fragment din film aflat pe site-ul A.N.F. 
  
 Profetismul „Pădurii spânzuraților” sau secretul fascinației filmului 13 februarie 2016, Elena Dulgheru, Ziarul Lumina

Filme din 1965
Filme regizate de Liviu Ciulei
Filme românești
Ecranizări de romane românești
Filme bazate pe lucrările lui Liviu Rebreanu
Filme despre Primul Război Mondial
Filme românești despre Primul Război Mondial
Filme despre Frontul de Răsărit (Primul Război Mondial)